Hauerseter leir

Hauerseter leir er en militærleir i Akershus som er standkvarter for Forsvarets hundeskole, men som også blir mye benyttet av ulike avdelinger i Heimevernet. Leiren ligger sentralt til like nord for Jessheim, like ved jernbanen og E6.

Hauerseter har siden slutten av 1800-tallet blitt benyttet som militært øvingsfelt. Leiren med betydelige bygningsmassen ble anlagt av tyske styrker under 2. verdenskrig, som lager for sprengstoff og ammunisjon for forsyning av Gardermoen militære flyplass. Fortsatt finnes det tallrike gamle bygg fra tyskerne i området, men mange er også blitt revet. I det ytre leirområde finnes det flere områder hvor tyskerne la brostein, langt ute i skogen. Tilgangen på arbeidskraft synes derfor å ha vært stor.

Etter nazistenes kapitulasjon overtok den norske forsvaret anlegget, og det var i bruk som ammunisjonslager frem til 1994 da virksomheten ble nedlagt.

I 1996 startet en prosess med å restaurere bygningsmassen på Hauerseter, og deler av leiren ble i 2004 fredet av Riksantikvaren som kulturminne. Vedtaket omfatter 52 små og store bygninger.

Referanser 

Norske militærleirer
Kulturminner i Ullensaker